Тәрбиелеу - білім беру процесінің циклограммасы
Білім беру ұйымы: «Жұлдызай» бөбекжайы» 
Топ:  «Балапан» ортаңғы тобы 
Балалардың жасы: 3-4 жас
Жоспардың құрылу кезеңі : 18-22 наурыз айы, 2023-2024 оқу жылы 
Тәрбиеші: Абакова Г.А..
	Күн тәртібінің үлгісі
	Дүйсенбі 
18.03.2024
	Сейсенбі	
19.03.2024 
	Сәрсенбі
20.03.2024

	Бейсенбі   21.03.2024
	Жұма
22.03.2024

	Балаларды қабылдау
	Таңғы сүзгі: балалардың терісін, дене қызуын, сыртқы келбетін тексеру. Балаларды жақсы көңіл күймен қарсы алу және оларға қолайлы жағдай жасау. Баланың көңіл күйін, оның жеке пікірін, қызығушылығын анықтау. (сөйлеуді дамыту, коммуникативтік әрекет)

	Ата-аналармен әңгімелесу,
кеңес беру
	Ата-аналармен "Отбасында баланы еңбекке тәрбиелеу" тақырыбында әңгімелесу, кеңестер беру. (сөйлеуді дамыту, коммуникативтік әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	"Еңбекке баулу"
Мақсат-міндеттер. Балаларға балалар еңбегін әңгімелеп беру; кезекшілерді өз істеріне дұрыс үйретіп, тостағанды тұтқасынан, нан салуға арналған ыдысты екі қолымен ұстауды т.б.. естеріне салып отыру.
(еңбек дағдылары)
	
	
	
	"Еңбекке баулу"
Мақсат-міндеттер. Өсімдіктерді суару, жемсалғышты, астауды, көкөністерді жуу; астауға су құю.
(еңбек дағдылары)

	
	Иллюстрациялық суреттер қарастыру.
Мақсат-міндеттер. "Салт-дәстүрлер" тақырыбында иллюстрациялық суреттерді қарастыру.
(сөйлеуді дамыту)

"Бет орамалға лайық жамауларды табу" дидактикалық ойыны.
Мақсат-міндеттер: геометриялық пішіндерді ажыратуға, салыстыруға жаттықтыру; логикалық ойлау қабілеттерін дамыту.
(математика негіздері)
	
	
	
	"Күн мен түн" қимыл-қозғалыс ойыны.
Мақсат-міндеттер: белгілер бойынша жылдам жүгіруді, зейінді дамыту; дене мүшелерін нығайту.
(дене шынықтыру)

Дамыту ойыны: "Айна".
Мақсат-міндеттер: балалардың зейінін, есте сақтау қабілетін, сөйлеу және қозғалыс белсенділігін дамыту.
Ойын барысы. Балалар шеңберге шығады. Санамақ көмегімен таңдалған бала шеңбердің ортасына орналасады.
Қалғандары айтады:
- Бірігеміз бәріміз,
Бірімізден біріміз.
Қайталаймыз, қалмаймыз,
Ұйықтамаймыз, талмаймыз.
- Асан (Аида, Мансұр) бізге көрсеттер.
Тағайындалған балалар шеңбердің ортасындағы бала әртүрлі қимылдарды көрсетеді, қалған балалар қайталайды.

	Таңертенгі жаттығу
	Жалпы дамыту жаттығулары.
1. Бастапқы қалып: негізгі тұрыс.
1.1. Екі жаққа созылған қолдарды жоғары көтеру-қолдарды түсіру.
2. Бастапқы қалып: қолды кеуде тұсында бүгіп ұстап, етпетімен жату.
2.1. Қолдарын алға созып, қарағай бүршіктерін нұсқаушыға көрсету; алға тік қарап, қарағай бүршіктерін иыққа қою.
Дененің жоғарғы бөлігін қатты имеуге тырысу керек.
3. Бастапқы қалып: қолды екі жанға қойып, шалқадан жату. Қол мен аяқты бір уақытта көтеру, қолды тобыққа тигізу.
3.1 Бастапқы қалыпқа оралу.
4. Бастапқы қалып: негізгі тұрыс.
4.1. Қарағай бүршіктерін ұстап, бір орында тұрып секіру. Баяу жүру.
(дене шынықтыру)

	Ұйымдастырылған іс-әрекетке
дайындық
	Шаттық шеңбері
Мақсат-міндеттер. Балаларға эмоционалды жағымды көңіл-күй мен ұйымдастырылған іс-әрекетіне мотивациялық дайындықты қалыптастыру, балаларға бір-бірімен сәлемдесуге мүмкіндік беру, ұжымда достыққа тәрбиелеу.
Күнмен бірге тұрамыз ,
Құспен бірге ән саламыз
Қайырлы таң! Ашық күн!
Көңілді біз тұрамыз.
Күлім қағып қолымды,
1,2,3 деп соғайын.
(сөйлеуді дамыту)

	Білім беру ұйымының кестесі бойынша ұйымдастырылған
іс-әрекет
	
	Дене шынықтыру
"Наурыз құтты болсын!"
Мақсат-міндеттер. Балаларда тізені биікке көтере отырып жүру дағдыларын дамыту; арқан бойымен жүру кезінде тепе-теңдікті сақтау дағдыларын қалыптастыру; гимнастикалық қабырға бойымен жоғары өрмелеу және одан төмен түсу дағдыларын жетілдіру
	Қазақ тілі
Наурызым, армысың!
«Наурыз мейрамы» тақырыбына байланысты қазақ тіліндегі мәтінді тыңдауды және түсінуді, Наурыз тойының нышандарын білдіретін барлық сөздерді қолдануды, зат есім мен етістіктен тұратын сөз тіркестерін таңдауды үйретуді аяқтау.
	Музыка
"Көктем келді, алақай!"
Мақсат-міндеттер. Балалардың әнді орындау кезінде оның сипатын ажырата білу қабілетін қалыптастыру; әнді топпен орындау дағдыларына жаттықтыру; музыка әуенімен бірге би қимылдарын және адым жаттығуларын үйлесімді орындауға үйрету; музыкалық аспапта (қасықпен) ойнау қабілеті мен дыбысты есту қабілетін дамыту.

	Дене шынықтыру
"Таза бұлақ".
Мақсат-міндеттер. Балалардың сап түзеп бірінің артынан бірі шеңбер бойымен арақашықтық сақтап, бағытты өзгертіп жүгіру қабілетін жетілдіру; 4-6 м қашықтыққа тура бағытта еңбектеуге үйрету.

	Серуенге дайындық
	Өзіне-өзі қызмет көрсетуге деген ұмтылысын қолдау: белгілі реттілікпен киінуге және шешінуге, тісті тазалауға, ұқыптылыққа, киіміндегі олқылықтарды байқауға, оларды ересектің көмегімен немесе өз бетінше реттеуге, ас ішу құралдарын орнымен қолдануға баулу. (мәдени-гигиеналық дағдылар)

	Серуен
	Ауладағы құстарды бақылау (шығаратын дыбыстары). (қоршаған ортамен танысу, сөйлеуді дамыту)
Мақсат-міндеттер. Балаларды құстардың шиқылдаған дыбыстарын тыңдауға ынталандыру; құстардың дыбыстарына еліктеуге үйрету.
- Балалар, тыныш тұрайықшы. Естіп тұрсыңдар ма? Бұл нелердің дыбыстары шығады? Біреу "шиық-шиық" деген дыбыстарды шығарады.
- Иә, бұл құстар шиқылдайды.
- Құстар ұқсап дыбыстайықшы. Жарайсыңдар!
Еңбекке баулу тапсырмалары: балаларды учаскедегі орындықтарды қылшақтар арқылы тазалауға шақыру. (еңбек дағдылары)
Мақсат-міндеттер: балаларды ересектің үлгісіне еріп, қарапайым еңбек әрекеттерін жасауға машықтандыру; топтастырымен бірге әрекет етуге, тазалыққа баулу; жағымды эмоцияларды дамыту.
	
	
	
	"Көшелер". (қоршаған ортамен танысу, сөйлеуді дамыту)
Мақсаты: балалардың көше, жол туралы ойларын нақтылау және кеңейту; жүк және жеңіл көліктер туралы; көшеде өзін-өзі ұстау ережелері туралы қарапайым білім беру, байқағыштықты дамыту.
Ересек адамдармен бірге орындалатын қарапайым еңбек тапсырмалары (қоқыстарды жинау). (еңбек дағдылары)
Мақсат-міндеттер: ұжыммен жұмыс істеу дағдыларын дамыту.
Қимыл-қозғалыс ойындары: "Ұстап ал", "Үшінші артық".
Мақсат-міндеттер: ептілікті, жүгіру жылдамдығын дамыту. (дене шынықтыру)
Өзіндік еркін ойын әрекеттері, қозғалыстарды дамыту, допты лақтыру және қағып алу.
Мақсат-міндеттер: ептілікті, лақтыру қимылын дамыту, салауатты өмір салтын қалыптастыру.
(дене шынықтыру)

	Серуеннен оралу
	Өз шкафын белгі бойынша тауып алуды, өз киімін өзі шешуді, өз қажеттері жайында айтуға машықтандыру. (мәдени-гигиеналық дағдылар, дербес әрекет)

	Балалардың дербес әрекеті (баяу қимылды ойындар, үстел үсті ойындары,
бейнелеу әрекеті, кітаптар қарау және тағы басқа әрекеттер)
	Сөйлеуді дамытудан ойын-жаттығу
"Көктем келді суретімен танысу".
Мақсат-міндеттер. Балаларды "Көктем келді" суретімен таныстыру, сурет мазмұнын баяндау тәртібіне үйрету, көктем туралы білімдерін пысықтау.
(сөйлеуді дамыту, коммуникативтік әрекет)

Математика негіздерінен ойын-жаттығу
"Көктем тамшылары".
Мақсат-міндеттер. Балаларды бірыңғай ырғақтағы дыбыстардың санын заттардың санына сәйкестендіруге үйрету; дыбыстардың саны қанша болса, сонша затты қатарға салу (қою), сәйкестендіру нәтижесін атап айту амалдарын игерту; қолдың ұсақ моторикасын, түйсікпен, құлақпен және көзбен қабылдау, есте сақтау, ойлау қабілеттерін, жағымды эмоцияларды дамыту.
(математика негіздері, танымдық әрекет)
Сурет салудан ойын-жаттығу
"Тамшылар".
Мақсат-міндеттер. Балаларды көлденең сызықтың "шатырдың" бойымен солдан оңға қарай, кезекпен, үстіден төмен қарай көкшіл тамшылар тізбектерін салуда жаттықтыру; шатырдан ағып жатқан тамшылар бейнесін салуға үйрету.
(сурет салу, шығармашылық)

«Мысық пен тышқан» қимылды ойын 
Мақсат-міндеттер.
Мысық пен тышқаннын бейнесін салуға баулу, олардың қимылдарын көрсете алуға дағдылау.
(музыка, шығармашылық әрекет)
	
	
	
	Көркем әдебиеттен ойын-жаттығу
"Ақшақар".
Мақсат-міндеттер. Балаларды "Ақшақар" ертегісінің мазмұнымен таныстыра отырып, мәтін бойынша кейіпкерлер сөзін зейін қойып, мұқият тыңдауға үйрету; ертегі кейіпкерлерінің мінездері мен ерекшеліктерін бақылай білуге дағдыландыру.
(көркем әдебиет, коммуникативтік әрекет)

«Таңғажайып заттар»
Мақсат-міндеттер:
Балаларды әсемдікке, шығармашылыққа баулу.
Түрлі түсті түстерді ажырата білуге баулу.
(жапсыру,шығармашылық әрекет)

Қоршаған ортамен танысудан ойын-жаттығу
"Судың қасиеті".
Мақсат-міндеттер. Балалардың жылғаларды бақылай отырып, одан ағатын судың ерекше белгілері мен қасиетін қабылдау барысында танымдық-зерттеушілік дағдылары мен қызығушылықтарын, ойлауы мен тілін дамыту. Судың қасиеттері туралы білімдерін қалыптастыру.
(қоршаған ортамен танысу, әлеуметтік әрекет)

	 Балалармен жеке жұмыс 
	Саусақ жаттығуы. "Бесік жыры" (халық ауызынан)
Мақсат-міндеттер. Балалардың көркем сөзді айта отыра, саусақтарды кезегімен бүгіп қимылдай білу, ырғақты есту қабілетін, дыбыстық тіл мәдениетін дамыту; қуанышқа бөленуге баулу.
Педагог алақанын ашып, қолын балаларға қаратып, көркем сөзді айта отырып, кезегімен саусақтарын бүгеді.
Балалар жаттығудың үлгісін көргеннен кейін педагогке ілесіп қайта орындайды, тақпақты жатқа айтуға тырысады.
(Омар, Чингиз, Аделя, Лаура)
"Бесік жыры".
Әлди, әлди, ақ бөпем,
Ақ бесікке жат, бөпем.
Жілік шағып берейін,
Майын жесең, тоясың,
Жылауыңды қоясың.
(сөйлеуді дамыту және көркем әдебиет)
(Сезім, Дарьяна, Мунира)
	
	
	
	BilimKids. Бата. (мультфильмін көру)
Ұзын күміс сақалы
Ауылдың ақсақалы
Бата берген мейірімді
Жақсы көрем атаны

Шапқан жүйрік тайдай бол!
Жүк көтерер нардай бол!
Айналайын, таудай бол!
Жарқыраған айдай бол!

Терең түскен әжімі
Кимешегі әдемі
Бата берген мейірімді
Жақсы көрем әжені

Желбіреп тұлымшағың,
Тілің балдай болсын!
Тұлпар болып құлыншағың
Бәйгелерден озсын!

Бата деген ақ тілек
Жолың ашық болсын деп
Қарттар бата береді
Қол жайып тілек тілеп

Қолымызды жаяйық
Бата бер деп сұрайық
Азамат боп есейіп
Таудай болып өсейік.
(сөйлеуді дамыту, музыка)


	[bookmark: _GoBack]Балалардың үйге қайтуы (ата-аналарға кеңес)
	«Балалардың мінез-құлық мәдениеті» әңгімелесу. Ата-аналарға кеңестер беру. (сөйлеуді дамыту, коммуникативтік әрекет)

